ΓΡΑΠΤΗ ΕΡΩΤΗΣΗ P-1646/02

υποβολή: Elly Plooij-van Gorsel (ELDR) προς την Επιτροπή

(4 Ιουνίου 2002)

Θέμα: Πρότυπο ψηφιακής τηλεόρασης MHP

Στις 12 Δεκεμβρίου 2001 το Ευρωπαϊκό Κοινοβούλιο ενέκρινε σε δεύτερη ανάγνωση το σύνολο προτάσεων για ηλεκτρονικές επικοινωνίες, συμπεριλαμβανομένης και της οδηγίας 2002/21/ ΕΚ(1) της 7ης Μαρτίου 2002 σχετικά με το κοινό κανονιστικό πλαίσιο για δίκτυα καιπηρεσίες ηλεκτρονικών επικοινωνιών. Η θέσπιση προτύπου για την ψηφιακή τηλεόραση στην Ευρώπη δεν έχει ακόμα επιτευχθεί αλλά τον Δεκέμβριο του 2001, το Ευρωπαϊκό Κοινοβούλιο κατά την ψηφοφορία του συνόλου προτάσεων για τις ηλεκτρονικές επικοινωνίες ενέκρινε το άρθρο 18 της οδηγίας πλαίσιο. Με το άρθρο αυτό τα κράτη μέληποχρεούνται εντός ενός έτους από την έναρξη εφαρμογής της οδηγίας ναπολογίσουν τα ελεύθερα πρότυπα και την διαλειτουργικότητα. Βάσει αυτών μπορούν ενδεχομένως ναποβληθούν νέες προτάσεις. Ο Επίτροπος Liikanen είχεποσχεθεί την δημοσίευση του προτύπου MHP στον κατάλογο προτύπων και την προώθησή του με την ανάληψη συγκεκριμένων μέτρων προκειμένου να επιτευχθεί, το ταχύτερο δυνατόν, ευρωπαϊκό πρότυπο.

Έχει στο πλαίσιο αυτό η Επιτροπή προβεί σε ενέργειες προς τα κράτη μέλη και τις σχετικές αγορές για να τυποποιηθεί το πρότυπο MHP

Εάν ναι, ποιές είναι οι ενέργειες για την προώθηση του MHP ως προτύπου·

Εάν όντως οι ενέργειες αυτές έγιναν, μπορεί ήδη ναπολογισθεί ο αντίκτυπος που είχαν, και εάν ναι, ποιός είναι·

(1) ΕΕ L 108 της 24.4.2002, σελ. 33.

Απάντηση του κ. Liikanen εξ ονόματος της Επιτροπής

(26 Ιουνίου 2002)

Το άρθρο 18 παράγραφος 1 της οδηγίας 2002/21/ΕΚ ζητεί από τα κράτη μέλη να ενθαρρύνουν το άνοιγμα σύμφωνα με τη διάταξη περί της διασύνδεσης προγράμματος εφαρμογής (API). Το άρθρο 18 παράγραφος 3 ζητεί από την Επιτροπή ναποβάλει έκθεση σχετικά με τον βαθμό επίτευξης της διαλειτουργικότητας και της ελευθερίας επιλογής των χρηστών, ένα έτος μετά την ημερομηνία εφαρμογής, δηλαδή τον Ιούλιο 2004.

Το Ευρωπαϊκό Ινστιτούτο Τυποποίησης και Τηλεπικοινωνιών (ETSI) εξέδωσε τον Ιούλιο 2002, πολύ πριν από την έκδοση της οδηγίας πλαίσιο, μια αρχική μορφή της Πολυμεσικής Οικιακής Πλατφόρμας (MHP) ως τεχνικό πρότυπο (TS 101 812). Στη σύνοδο του Δεκεμβρίου 2001, η Επιτροπή δεσμεύτηκε να συμπεριλάβει την MHP στον κατάλογο προτύπων των οποίων τη χρήση πρέπει να ενθαρρύνουν τα κράτη μέλη. Ο κατάλογος βρίσκεται στο στάδιο της προετοιμασίας και θα δημοσιευθεί το φθινόπωρο.

Η Επιτροπή ξεκίνησε διάλογο με τους ενδιαφερόμενους φορείς του κλάδου για τη διαλειτουργικότητα στη διαδραστική τηλεόραση.

Τρεις ενέργειες έχουν ήδη πραγματοποιηθεί προς την κατεύθυνση αυτή:

1. Η Επιτροπή ζήτησε από τον Digital Video Broadcasting Group να διερευνήσει το θέμα της τεχνικής διαλειτουργικότητας σε σχέση με τη διαδραστική τηλεόραση.

2. Δεύτερον, η Επιτροπή ξεκίνησε μελέτη για θέματα πολιτικής στον τομέα της διαλειτουργικότητας η οποία θα παράσχει μια ανάλυση αργότερα στη διάρκεια του τρέχοντος έτους. Η ανάλυση αυτή θα περιλαμβάνει θέματα ευημερίας των καταναλωτών.

3. Τέλος, η Επιτροπή ζητεί από την Ευρωπαϊκή Επιτροπή Ηλεκτροτεχνικής Τυποποίησης (Cenelec) να αναλάβει, σε συνεργασία με το ETSI, προκαταρκτική μελέτη για την τυποποίηση στους τομείς της ψηφιακής τηλεόρασης και της διαδραστικής τηλεόρασης, με στόχο τη στήριξη της οικονομικά συμφέρουσας εφαρμογής του άρθρου 18 της οδηγίας πλαίσιο για τη βιομηχανία και τους καταναλωτές. Η μελέτη αυτή θα εξετάσει την τρέχουσα κατάσταση καθώς και την κατάσταση από πλευράς προτύπων και θα προτείνει συστάσεις σχετικά με τις εργασίες τυποποίησης.

Οι ενέργειες αυτές για την προώθηση του διαλόγου περί διαλειτουργικότητας, συμπεριλαμβανόμενης της μετάβασης στο MHP — έχουν ήδη αρχίσει να ελκύουν την προσοχή των ενδιαφερόμενων φορέων. Είναι, ωστόσο, πολύ νωρίς για να προβλέψει κανείς το τελικό αποτέλεσμα.